Izvor: N1 Prihvatni centar u Obrenovcu (arhiva)

Dve grupe migranata potukle su se sinoć u prihvatnom centru u Obrenovcu, javio je Blic.

Predsednik opštine Obrenovac Miroslav Čučković je na društvenim mrežama napisao da je do masovne tuče došlo u subotu oko 21 čas.

Na licu mesta sam od 21h kada je prijavljena masovna ruča izmedju migranata. Jake snage policije su u kasarni kako bi vinovnike tuče procesuirali u skladu sa zakonom. Stanje u kasarni je mirno. pic.twitter.com/pxVz0vGvcL — Miroslav Čučković (@Cuckovicm) December 9, 2017

U Obrenovac su bile poslate tri patrole interventne jedinice iz Beograda, kao i pripadnici Žandarmerije i Hitna pomoć.

Kako piše Blic, prema nezvaničnim podacima, u kasarni je najpre izbila masovna tuča dve grupe migranata, koji su napali i policajce kad su došli da intervenišu.

Akcija zavrsena vinovnici sukoba u pratnji policije trajno napustili Obrenovac. pic.twitter.com/Vdxl3d3IOz — Miroslav Čučković (@Cuckovicm) December 10, 2017

Đorđević: Nema povređenih u tuči

U migrantskom prihvatnom centru u Obrenovcu došlo je do tuče u grupi migranata, ali nije bilo povređenih, saopštio je ministar za rad, zapošljavanje i socijalnu politiku Srbije Zoran Đorđević.

Kako je naveo, jedan deo migranata koji su učestvovali u sukobu prebačen je u prihvatni centar u Preševu, a neki su prebačeni u druge prihvatne centre.

"Sada je sve pod kontrolom i nema nikakvih problema", rekao je Đorđević.